อัสนี เชิดชัย

อัสนี เชิดชัย เป็นนักธุรกิจที่เป็นทายาทกลุ่มธุรกิจรถโดยสาร และอดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย ปัจจุบันเป็นสมาชิกพรรคเพื่อชาติ

ประวัติ 
อัสนี เชิดชัย เกิดเมื่อวันที่ 13 กุมภาพันธ์ พ.ศ. 2503 ที่อำเภอปากช่อง จังหวัดนครราชสีมา เป็น บุตรชายของ นายวิชัย กับ นางสุจินดา เชิดชัย สำเร็จการศึกษาชั้นประถมศึกษาจากโรงเรียนอัสสัมชัญนครราชสีมา ชั้นมัธยมศึกษาจากโรงเรียนเทพศิรินทร์ ระดับปริญญาตรี จากคณะรัฐศาสตร์ มหาวิทยาลัยรามคำแหง ระดับปริญญาโท คณะรัฐประศาสนศาสตร์ สถาบันบัณฑิตพัฒนบริหารศาสตร์ และปริญญาเอก จากมหาวิทยาลัยราชภัฏสวนดุสิต มีน้องชาย 1 คนชื่อ สุรวุฒิ เชิดชัย ดำรงตำแหน่ง นายกเทศมนตรีเทศบาลนครนครราชสีมา 

อัสนี เชิดชัย สมรสกับนางลินดา เชิดชัย อดีตผู้แทนการค้าไทย มีบุตร 3 คน โดยบุตรสาวคนโตชื่อ อัญมณี เชิดชัย

ในเดือน พฤษภาคม พ.ศ. 2553 เขาเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ จัดเวทีที่จังหวัดนครราชสีมา

การทำงาน 
อัสนี เชิดชัย เป็นนักธุรกิจในกลุ่มธุรกิจอุตสาหกรรมยานยนต์ ในนามกลุ่มเชิดชัย หรือ บริษัทอู่เชิดชัยอุตสาหกรรม จำกัด ต่อมาได้รับเลือกตั้งเป็นสมาชิกสภาจังหวัดนครราชสีมา 3 สมัย เป็นประธานสภาจังหวัดนครราชสีมา และได้รับเลือกตั้งเป็นสมาชิกสภาผู้แทนราษฎร แบบสัดส่วน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 60

ใน พ.ศ. 2561 นายอัสนีและนางลินดาได้ย้ายมาร่วมงานกับ พรรคเพื่อชาติ นอกจากนี้นายอัสนียังเป็น 1 ในผู้ร่วมก่อตั้งกลุ่มการเมืองที่มีชื่อว่า "กลุ่มพลังโคราช"

เครื่องราชอิสริยาภรณ์

อ้างอิง 

บุคคลจากอำเภอปากช่อง
นักธุรกิจชาวไทย
นักการเมืองไทย
สมาชิกสภาผู้แทนราษฎรไทยแบบสัดส่วน
สมาชิกสภาผู้แทนราษฎรไทยแบบบัญชีรายชื่อ
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
พรรคเพื่อชาติ
คู่สมรสของนักการเมืองไทย
บุคคลจากโรงเรียนอัสสัมชัญนครราชสีมา
บุคคลจากโรงเรียนเทพศิรินทร์
บุคคลจากคณะรัฐศาสตร์ มหาวิทยาลัยรามคำแหง
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
บุคคลจากโรงเรียนกฎหมายและการเมือง มหาวิทยาลัยสวนดุสิต